Vier seuns sterf saam | Maroela Media
Vier seuns sterf saam
Vier laerskoolseuns het Maandagmiddag in 'n dam noord van Richardsbaai in KwaZulu-Natal verdrink.
Norman Rautenbach, bevelvoerder van die Nasionale Seereddingsinstituut (NSRI) se stasie in Richardsbaai, het gesê NSRI-bemanning het teen 12:31 by die polisie se honde-eenheid, soek-en-reddingseenheid en duikeenheid, asook die uMhlathuze-brandweer en paramedici van die provinsiale nooddienste aangesluit nadat inligting ontvang is omtrent 'n groep kinders wat in die Msweli-dam in Entoyeni verdrink het.
"Die kinders is vermoedelik almal van 'n plaaslike laerskool. 'n Seun wat saam met die groep by die dam was, het hulp ontbied nadat hy glo gesien het hoe sy vier maatjies in die moeilikheid beland," het Rautenbach gesê.
Al vier seuns se liggame, tussen vyf en 13 jaar oud, is ná 'n gesamentlike poging gevind en uit die water gehaal, waarna hul liggame aan die polisie se patologie-eenheid oorhandig is.
Die polisie doen 'n geregtelike doodsondersoek. Die seuns se families word deur die polisie bygestaan.
Life Esidimeni: Dokter weet steeds nie waar vermiste pasiënte is
Wakker werknemer verhang bordjies vir gewapende rowers
Dankie pa · 2 jaar gelede
Dankie pa dat pa my toegelaat het om as kannetjie in die kuile van Trichardtspruit te mag gaan swem. Ook met my plaasmaats in plaasdamme. Maar bowenal dankie vir die telkemale se waarskuwings teen sandbanke, drade en takke wat verskuil mag lê in daardie waters. Moenie sommer net induik maar stel eers ondersoek in of dit veilig is. Sy woorde "jy mag verstrengel raak in takke of drade en dan sal jy versuip" is soos gister alhoewel al 65 jaar gelede. Veral die bewoording 'versuip' het geweldige impak gemaak.
Hierdie berig is uiters hartseer want 'n kind van 5 is té jonk om sonder ouertoesig te los.
Dankie Pa- goeie brief! Soms het n ou ook n pa wat al die raad gee en dan verdwyn sy kind steeds in die plaasdam met sy vuil water. Die probleem is die water is vuil en jy sien nie die kind as hy onder gaan nie.
Piet ek stem saam jou maar hkm was daai kinders in die eerste plek in die water seker was dit warm en hul wou afkoel veral die 5 jarige ag daar is so baie hoekoms wat ek kan vra maar al wat ek gaan sê is so baie sterkte aan hul ouers want n ongeluk gebeur so vinnig en dan is dit die einde
Baie hartseer storie die. Niks erger as ñ ouer sy /haar kinders aan die dood af staan nie. Innige simpatie vir die ouers.
Andre C · 2 jaar gelede
Dis hartseer en laat n mens dankbaar wees dat jy nog lewe na al die dam en rivierswemmery van jou kinderdae.